কিন্তু শেষাবধি দেখা গেল অনেকেই এই সম্বন্ধে একমত হয়েছেন ছবিটা মধ্যযুগীয় নয় বরং অনেক পরের। নিচের সাদা কালো ছবিটি প্রথম উদয় হয় ফরাসী জ্যোতির্বিদ ফ্লামারিয়ঁর একটি বইতে ১৮৮৮ সালে (Camille Flammarion, L’Atmosphere: Météorologie Populaire, Paris, 1888)। এই বইতে ফ্লামারিয়ঁ মহাশূন্যের স্বরূপ উদ্ঘাটন করতে গিয়ে এই ছবির কাহিনী বর্ণনা করেছেন। মধ্যযুগের এক মিশনারী পার্থিব স্বর্গের খোঁজে সে শেষ পর্যন্ত সেই দিগন্তে পৌঁছেছিল যেখানে পৃথিবী ও আকাশ (বা স্বর্গ) মিশেছে এক সাথে। এই দুই বিশ্বের মাঝে সে একটা ফাটল আবিষ্কার করেছিল, যার মাঝ দিয়ে মাথা গলিয়ে সে স্বর্গ দেখেছিল।